امریکانین خاریجی ایشلر ناظیرینین معاونی وندی شرمن‌‌ین سوئیس-ین ژنو شهرینده روسیا خاریجی ایشلر ناظیرینین معاوینی سرگئی ریابکوو ایله گؤروش کئچیردیگی بیلدیریلیب.
امریکا خاریجی ایشلر ناظیرینین سؤزچوسو ند پرایس طرفیندن وئریلن یازیلی بیاناتدا شرمن و ریابکووون ژانویه‌نین 10-دا (بو گون) استراتژی ثابت‌لیک دیالوقونون (SSD) فوق العاده ایجلاسیندا هر ایکی طرفین حل ائدجگی ایکی طرف‌لی مسئله‌لری موذاکیره ائتدیگی بیلدیریلیب.
بیاناتدا "گؤروش زامانی امریکا خاریجی ایشلر ناظیرینین معاوینی امریکانین اولوسلار آراسی آگمنلیک، اراضی بوتؤو‌لوگو و اگمن میللت‌لرین اؤز اتفاق‌لارینی سئچمک آزادلیغی پرینسیپ‌لرینه صادق‌لیگینی وورغولاییب" ایفاده‌سی یئر آلیب.
بیلدیریلیب کی، شرمن روسیا‌لی همکارینا امریکانین دیپلماسی یولو ایله رئال ایرلیلییش الده ائتمک‌دن ممنون قالاجاغینی دئییب.
بیاناتدا "امریکا SSD  گؤروشونده روسیا ایله بعضی ایکی طرف‌لی مسئله‌لری موذاکیره ائده‌جک، لاکین آوروپا‌لی متفیق‌لریمیز و طرفداش‌لاریمیز اولما‌دان آوروپا تهلوکه‌سیزلیگینی موذاکیره ائتمه‌یه‌جک" معلوماتی چاتدیریلیب.
بیاناتدا ناظیر معاوینی بیلدیریب کی، معین مؤوضوع لار ایسه ژانویه‌نین 12-ده بلژیک-ین پایتاختی بروکسل-ده کئچیریله‌جک ناتو-روسیا شوراسی‌نین ایجلاسینا و 13 ژانویه ده اطریش-ین پایتاختی ویانادا کئچیریله‌جک آوروپادا تهلوکه‌سیزلیک و امکداش‌لیق تشکیلاتی‌نین (آتت) دایمی شوراسی‌نین ایجلاسینا بوراخیلا‌جاق.
